Л И Н И Ј А

 У групи основних ликовних елемената, линија је по свом својству елемент без ког стваралачки процес не би био могућ.

 Линија је средство за стварање нових облика и површина, основни елемент израза у свим ликовним уметностима. У архитектури и скулптури линија је граница две површине или две масе, у сликарству је подређена боји и светло тамном, као граница два различито осветљена плана или као контура обојених површина, а у цртежу је основно средство израза.

 Линија је измишљено средство, које је створио човек да би њиме изразио визуелни доживљај света око себе.

 Математичким језиком линију можемо дефинисати као скуп тачака у равни или као путању кретања једне тачке. Линије постоје у природи, као суштински облици, на пример: гране на дрвећу, паукова мрежа или као површинске шаре, нпр: годови у текстури дрвета, шаре на животињском крзну итд.

 Човеково изражавање линијом кроз историју може се пратити кроз обликовање, украшавање оруђа, оружја и предмета за свакодневну употребу. Појава првог писма и пећинских цртежа директно су повезане са линеарним карактером изражавања.

 Подела линија по карактеристикама

1. Карактер линије

 Линије делимо на широке, уске, дугачке, кратке, светле, тамне, испрекидане, изломљени и сл. Карактер линије зависи од садржаја, односно избора мотива који цртамо, од материјла којим цртамо(оловка, перо, угљен, пастел), али и од личног рукописа, сензибилитета, темперамента и стила самог уметника.

1. Ток линије

 Друга важна особина линије је њен ток, њена путања. Линије по току могу бити равне и кривудаве(правилне или слободне кривуље),као и отворене и затворене.

1. Значенје линије

 По значењу линије делимо на: контурне, текстурне и структурне.

а) контурна линија

 Контурне линије описују неки облик споља, по његовој контури. Улога контурне линије је да одвоји облик, односно предмет од своје околине. Цртеж контурном линијом зове се арабеска и спада у тешку и захтевну цртачку дисциплину.

б) текстурна линије

 Улога текстурне линије је да представи квалитет површине (текстуру) неког тела. Текстуре могу бити: харапаве, глатке, мат или сјајне.

в) структурна линија

 Реч структура означава поступак који гради неки облик или неки склоп. Груписањем линија на једном месту гради се одређени облик или форма. Од распореда и врсте линија зависиће карактер настале форме(јеж, паукова мрежа, пласт сена, жичана ограда).